OpenLLM-France/wikimedia huggingface dataset:
# Melierax metabates

Melierax metabates :
| Melierax metabates. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Accipitriformes |
| Kerentiad : | Accipitridae |
| Genad : | Melierax |
| Anv skiantel ||
| Melierax metabates Heuglin, 1861 ||
| D'ar vevoniezh e tenn ar pennad-mañ. ||
Melierax metabates a zo ur spesad evned-preizh eus kerentiad an Accipitridae.

## Annez hag isspesadoù

Ar spesad a gaver ar pevar isspesad anezhañ :
* Melierax metabates ignoscens, M. m. mechowi, M. m. metabates, (M. m. neumanni) ha M. m. theresae
en Afrika issahara.

## Liammoù diavaez

* Melierax metabates war al lec'hienn BirdLife International.
* Melierax metabates war lec'hienn an International Union for Conservation of Nature (IUCN).
a vo kavet e Wikimedia Commons.

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ Melierax metabates war al lec'hienn Avibase.
* ↑ N'emañ ken war listenn an isspesadoù abaoe 2001.
# Melicuccà

Melicuccà zo ur gumun italian e meurgêr Reggio Calabria e Calabria.
# Rostock

Rostock zo ur gêr e hanternoz Alamagn. Kêr vrasañ stad Mecklenburg-Vorpommern eo. E 2006 e oa 200 414 den o chom enni.
En em astenn a ra Rostock war ribl ar stêr Warnow, a-hed un 20 km bennak, betek genoù ar stêr-se ; Warnemünde, ur c’harter eus Rostock, zo ur porzh bras war aod ar Mor Baltel. Rostock eo eil porzh brasañ Alamagn war ar Mor Baltel hiziv, goude Lübeck.
Savet e voe en XI$^{vet}$ kantved, gant Slaved, dindan an anv polabek Roztoc, a dalveze "lec’h ma’z eo ledan ar stêr". Diwezhatoc’h e teuas da vezañ unan eus kêrioù an Hansa, ar c’hevre kenwerzhel galloudus a unane kêrioù bras war aodoù hanternoz Europa evel Bremen pe Hamburg. Skol-veur Rostock a voe savet e 1419.

## Tud brudet

E Rostock eo ganet
* Gebhard Leberecht von Blücher (1742 - 1819), jeneral prusian.
* Joachim Gauck (1940 - ) anvet da Brezidant kevreadel ar Republik e 2012.
* Jan Ullrich (1973 - ), reder marc'h-houarn, gounezet gantañ Tro Bro-C'hall war varc'h-houarn 1997.
a vo kavet e Wikimedia Commons.
# Rostov-an-Don

Rostov-an-Don (Росто́в-на-Дону, Rostov-na-Donu), kêr ha porzh a Rusia, war ribl ar stêr Don, 46 km eus Mor Azov. Emañ e su Rusia Europa. Poblañs (dre vras): 1 099 500 a annezidi (2003). Hed: 47°14′N - Led: 39°42′R

## Gevelliñ

* Antalya (Turkia)
* Dortmund (Alamagn)
* Gera (Alamagn)
* Glasgow (Bro-Skos)
* Pleven (Bulgaria)
* Mobile (Stadoù Unanet Amerika)
* Erevan (Armenia)
* Kajaani (Finland)
* Cheongju (Sukorea)
* Volos (Gres)
* Toronto (Kanada)
* Ar Mañs (Bro-C'hall)
a vo kavet e Wikimedia Commons.
# Rostov Veliki

Rostov Veliki (Ростов Великий e rusianeg), pe Rostov hepmuiken, zo ur gêr eus Rusia, en Oblast Yaroslavl. Poblañs : 31 047 a annezidi (2013).

## Tud
### Tud bet ganet eno

* 1990 : Yulia Borisova, skrivagnerez vrezhonek.
# Rostratula

Rostratula :
| Ur par Rostratula benghalensis, e stad Haryana (India). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Charadriiformes |
| Kerentiad : | Rostratulidae |
| Anv skiantel ||
| Rostratula Vieillot, 1816 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Rostratula a zo ur genad e rummatadur an evned, krouet e 1816 gant an evnoniour gall Louis Jean Pierre Vieillot (1748-1831).

## Spesadoù

Daou spesad a ya d'ober ar genad :
* Rostratula australis,
* Rostratula benghalensis.

## Notennoù ha daveennoù

* ↑ (en) Roadennoù IOC World Bird List diwar-benn Rostratulidae/Rostratula (lennet e-barzh d'ar 26 a viz Meurzh 2022).
# Rossiglione (Italia)

Rossiglione zo ur gumun eus Italia, e meurgêr Genova, e rannvro Liguria.
# Rossignol

Rossignol zo un anv-tiegezh gallek hag un anv-lec'h.

## Lec'hioù

* Rossignol, kumun e Gaume (Belgia), hiriv staget ouzh Tintigny,
** eno e voe emgann Rossignol e-pad ar Brezel-bed kentañ;
* Rossignol, kumun c'hall gwechall e Dordogne, hiriv e Gout-Rossignol ;
* Rossignol, kumun c'hall gwechall e Somme, hiriv en Essertaux ;
* Lac Rossignol, lenn e Nova Scotia.
# Rossignol (Gaume)

Rossignol a oa ur gumun e Gaume (Belgia), hiriv staget ouzh Tintigny.

### XX$^{vet}$ kantved
#### Brezel-bed kentañ

Eno e voe emgann Rossignol e miz Eost 1914.
# Rosta

Rosta zo ur gumun italian, e meurgêr Torino ha rannvro Piemonte.
# Rostorrmoel

Rostorrmoel ([rɔz'tɔr:mol], Restormel e saozneg) a oa ur bastell-vro e Kernev-Veur, Austol e oa he c'hêr-benn. Tewynn Pleustri, Fowydh, Lanndreth ha Plew Golom e oa kêrioù pennañ an distrig.
E 2005 e oa 100 300 a dud o vevañ eno war ur gorrad 451,83 km².
D'ar 1añ a viz Ebrel 1974 e voe krouet pastell-vro Rostorrmoel ; dik 35 bloaz diwezhatoc'h, d'ar 1añ a viz Ebrel 2009, e voe kendeuzet, evel Distrigoù all Kernev-Veur, gant ar C'huzul-Kontelezh da sevel Kuzul Kernev-Veur hiviziken.
# Rostratulidae

Rostratulidae :
| Rostratula australis ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Charadriiformes |
| D'ar vevoniezh e tenn ar pennad-mañ. ||
a vo kavet e Wikimedia Commons.
Rostratulidae a zo ur c'herentiad e rummatadur an evned, termenet e 1913 gant an evnoniour amatour aostralian Gregory Mathews (1876-1949), ennañ spesadoù hag a denn d'ar gioc'hed.
Diouzh Doare 12.1 an IOC World Bird List ez a daou c'henad d'ober ar c'herentiad :

## Genadoù (renket diouzh an urzh filogenetek)

* Rostratula - Vieillot, 1816 (2 spesad),
* Nycticryphes - Wetmore & Peters, 1923 (1 spesad).

## Notennoù ha daveennoù

* ↑ (en) Rostratulidae: Painted-snipes Mathews, 1913-14 (1855).
* ↑ (en) Roadennoù IOC World Bird List diwar-benn Charadriiformes/Rostratulidae (lennet e-barzh d'ar 26 a viz Meurzh 2022).
# Re (Piemonte)

Re zo ur gumun eus Italia e proviñs Verbano-Cusio-Ossola e Piemonte.
# Re Wenn (Finland)

Ar Re Wenn (finneg: Valkoiset, svedeg: De vita, rusianeg: Белофинны), pe Finland Wenn, a oa un anv implijet evit ober anv eus ar gouarnamant ha nerzhioù lu renet gant sened kentañ Pehr Evind Svinhufvud. Enebet e oant ouzh ar re Ruz, pe Republik Sokialour Labourerion Finland, e-pad Brezel diabarzh Finland (1918). An nerzhioù lu diazez a oa bet bezenoù Gwarded wenn, troadeien Jäger, ha soudarded all emezelet. Disrannourien diouzh Rusia, ar Jägers a oa repuet en Alamagn etre 1914 ha 1917. Eno e oant bet gourdonet mat, gortozet o doa distreiñ e Finland pa oa tost ar brezel diabarzh da gregiñ. Un darn anezho a oa bet o kemer perzh er C'hentañ Brezel-bed. Harpet e oa Re Wenn Finland gant an Impalaeriezh Alaman.
Ar Re Wenn na oant ket ur strollad unvan a-fed selloù politikel. An diazez a oa talañ ouzh ar gomunisted ha distreiñ da reolennoù ar sened (gouarnamant Dugelezh Finland) a oa bet savet gant an holl strolladoù eus an Eduskunta (parlamant) nemet ar strollad sokialour. Ar penn gouarnamant da c'hortoz evit ar Re Wenn a oa Pehr Evind Svinhufvud, kannad ar sened d'ar mare-se. Ar penn brezel a oa Carl Gustaf Emil Mannerheim.
# Rea

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Rea (pe Rhea), a zo anv meur a vaouez:

## Tud
### En Henamzer

* an doueez Rea, gwreg d'an doue Kronos, an hini a zebre e vugale, ha mamm Zeus, hervez mojennoù Hellaz kozh,
* ar velegez Rea Silvia a oa mamm da Romulus ha Remus, hervez mojennoù Roma.

### En amzer-vremañ

Un anv-badez roet d'ar merc'hed eo hiziv e broioù zo.
* Rhea Tregebov (g. 1953), skrivagnerez eus Kanada
* Rhea Bailey (g. 1983, aktourez saoz
* Rhea Durham, (g. 1978), dougerez dilhad stadunanat
* Rhea Pillai, dougerez dilhad stadunanat indian
* Rea Garvey, kaner alaman a orin iwerzhonat.

## Steredoniezh

** ul loar d'ar blanedenn Sadorn
** (577) Rhea un asteroidenn.

## Evnoniezh

* ar genad laboused Rhea
* ar spesadoù Rhea americana ha Rhea pennata
# Re

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Re a zo
* tri ger brezhonek
** un adverb
*** evel e-barzh re vihan, hag a glot gant rhy e kembraeg,
*** evel e-barzh re a dud, hag a glot gant gormod e kembraeg,
** ur raganv, evel e-barzh ar re vras, hag a glot gant rhai e kembraeg
** un anv-kadarn, evel e-barzh ur re votoù, pa vez kaoz eus div votez
* ur stumm all da anv an doue Ra
* un notenn sonerezh, re (notenn)

## Lec'hanvadurezh
### Italia

* ur gumun, Re (Italia), e Piemonte
* Anv meur a froud eo Re:
** Re di Anfo, e Proviñs Brescia
** Re di Gianico, er Valle Camonica
** Re di Niardo, er Valle Camonica
** Re di Sellero, er Valle Camonica
** Re di Tredenus, er Valle Camonica

### Bro-C'hall

* Ré, un enezenn
# Re-Foc

Eil pladenn an daouad mec'hikan Rodrigo y Gabriela eo re-Foc. Embannet eo bet e 2002. Kanaouennoù'zo od doa enrollet c'hoazeh war o fladenn gentañ titlet Foc.

## Roll an tonioù

* Diem
* New One
* Foc
* Georges Street/The Tartar Frigate
* 30 de Marzo
* Paris, gant un tamm eus "Blitzkrieg"
* Take Five/One (foc-ing version 9)
* Temple Bar
War pladennoù' zo e kavet an titl "Sangre y Ritmo" e-lec'h "Temple Bar".

## Liamm diavaez

* Lec'hienn ofisiel
# Raúl González Blanco

Raúl González Blanco, anavezetoc'h evel Raúl, a zo ur c'hoarier mell-droad etrebroadel spagnol, bet ganet d'ar 27 a viz Mezheven 1977 e Madrid (Spagn).
# Re-Animator

Re-Animator (lesanvet H. P. Lovecraft's Re-Animator) zo ur film spont stadunanat embannet e 1985 diazezet a-bell war un istor eus 1922 gant H. P. Lovecraft anvet "Herbert West–Reanimator". Sevenet eo bet ar film gant Stuart Gordon ha produet gant Brian Yuzna. Jeffrey Combs a c'hoari ar studier medisinerezh Herbert West, a c'hell advevañ korfoù marv. Gant sikour e gamarad klas Dan Cain (Bruce Abbott) e krog da implij ar serom war korfoù-marv. Cheu a sav gant an doktor Carl Hill (David Gale), hag a zo amourous diouzh danvez-gwreg Cain (Barbara Crampton) a glask laerezh an ijinadenn evitañ.

## Liammoù diavaez

* Re-Animator war IMDb
* Lec'hienn ofisiel
# Raúl Castro

Raúl Modesto Castro Ruz, ganet d'an 3 a viz Even 1931, zo ur politikour hag un dispac'her eus Kuba. Brudet eo evel breur yaouankañ Fidel Castro. Raúl Castro zo e penn nerzhioù armet Kuba (douarlu, morlu, hag aerlu). Bez eo bet kentañ sekretour poellgor kreiz Strollad Komunour Kuba (Partido Comunista de Cuba) abaoe 2011. Raúl Castro eo ar jeneral uhelañ e Kuba. Raúl Castro a oa unan eus pennoù an dispac'herien er bloavezhioù 1950. Ur wech kemeret ar galloud gant e vreur Fidel Castro, Raúl Castro a zeuas da vezañ unan eus an dud pouezusañ er strollad komunour, o vezañ penn lu ar vro e-pad 49 bloaz, etre 1959 betek 2008.
Raúl Castro a oa bet lakaet da brezidant ar vro gant bodadeg broadel Kuba d'ar 24 a viz C'hwevrer 2008 o erlec'hiañ e vreur Fidel Castro. Erlec'hiet eo gant Miguel Díaz-Canel d'an 19 a viz Ebrel 2018.
# Rea (Lombardia)

Rea zo ur gumun eus Proviñs Pavia e rannvro Lombardia.
# Michael Willmann

Michael Leopold Lukas Willmann (1630 – 1706) a oa ul livour alaman, lesanvet Raffaello Silezia.
Ganet e oa e Königsberg, e Dugelezh Prusia. Mab e oa d'al livour Christian Peter Willmann. E 1650 ez eas da Republik an Izelvroioù da zeskiñ ar vicher, ha levezonet e voe gant Rembrandt, Pieter Paul Rubens, hag Antoon van Dyck.
a vo kavet e Wikimedia Commons.
# Michael Morhaime

Michael "Mike" Morhaime (*3 a viz Du 1967) zo anavezet evit bezañ unan eus krouerien Blizzard Entertainment e 1991. Lakaet eo bet da bevare den pouezusañ ar Web e 2007 gant PC World.

## Buhez

E 1991, Michael Morhaime, Allen Adham ha Frank Pearce a savas un embregerezh anvet Silicon & Synapse, a voe adanvet Blizzard Entertainment diwezatoc'h.
Prezidant Blizzard (diorroer World of Warcraft, a zo e penn c'hmac'had an MMROPG), graet en deus meur a dro gaer, evel echuiñ eilvet en tournamant poker milvrudet DICE e 2006, bezañ lakaet da dudenn en tresadennoù-bev South-Park gant ar Blade of Eternal Justice, un arm spizverkus dezhañ, hag all.
E 2018 e tilezas e garg a brezidant Blizzard.
E 2020 e savas Mike Morhaime Dreamheaven, un embregerezh all war dachenn ar c'hoarioù video staliet en Irvine (Kalifornia) m'en deus daou studio diorren : Secret Door ha Moonshot Games.

## Oberennoù

* The Lost Vikings (1992) – Interplay Productions, Inc.
* Warcraft: Orcs & Humans (1994) – Blizzard Entertainment, Inc.
* The Death and Return of Superman (1994) – SunSoft
* BlackThorne (1994) – Interplay Productions, Inc.
* Warcraft II: Tides of Darkness (1995) – Blizzard Entertainment, Inc.
* Justice League Task Force (1995) – Acclaim Entertainment, Inc.
* Warcraft II: The Dark Saga (1997) – Electronic Arts, Inc.
* Norse By Norse West: The Return of the Lost Vikings (1997) – Interplay Entertainment Corp.
* Diablo (1997) – Blizzard Entertainment, Inc.
* StarCraft: Brood War (1998) – Blizzard Entertainment, Inc.
* StarCraft (1998) – Blizzard Entertainment, Inc.
* Warcraft II: Battle.net Edition (1999) – Blizzard Entertainment, Inc.
* StarCraft 64 (2000) – Nintendo of America, Inc.
* Diablo II (édition collector) (2000) – Blizzard Entertainment, Inc.
* Diablo II (2000) – Blizzard Entertainment, Inc.
* Diablo II: Lord of Destruction (2001) – Blizzard Entertainment, Inc.
* Warcraft III: Reign of Chaos (2002) – Blizzard Entertainment, Inc.
* Warcraft III: The Frozen Throne (2003) – Blizzard Entertainment, Inc.
* Rock 'n Roll Racing (2003) – Blizzard Entertainment, Inc.
* World of Warcraft (2004) – Blizzard Entertainment, Inc.
* World of Warcraft: The Burning Crusade (2007) – Blizzard Entertainment, Inc.

## Notennoù

* ↑ (en) Businesswire, 03/10/2018.
* ↑ (en) IGN Live, 23/09/2020
# Michael Muhammad Knight

Michael Muhammad Knight (ganet e 1977) a zo ur romantour amerikan. E oberenn gentañ The Taqwacores a zeskriv buhez ur gumuniezh punked vuzulman yaouank e kêr Buffalo er Stadoù-Unanet. Awenet en deus al luskad sonerezhel taqwacore.
# Michael Rymer

Michael Rymer, ganet e miz Meurzh 1963 e Melbourne, Aostralia, zo ur sevener filmoù sinema ha skinwel. Brudet bras e voe evit e labour war ar stirad adsavet Battlestar Galactica evit ar skinwel. Bez e voe e penn ar ministirad e 2003 hag ul lodenn eus tammoù ar stirad 2004. Bet eo bet ivez rener war ar filmoù In Too Deep ha Queen of the Damned gant ar ganerez Aaliyah.
Michael a zo bet o studiañ e skourr sinema an University of Southern California.

## Filmlennadur

* Dead Sleep (1990)
* Angel Baby (1995)
* Allie and Me (1997)
* In Too Deep (1999)
* Perfume (2001)
* Queen of the Damned (2002)
* Battlestar Galactica (2003)
* Battlestar Galactica (2004–2009)
* Revolution (2009)
* Face to Face (2011)
* American Horror Story: Asylum (2012)
* Hannibal (2013–2015)
* Deadline Gallipoli (2015)
* The Man in the High Castle (2015)
* Jessica Jones (2015)
* Picnic at Hanging Rock (2018) (2 lodenn)

## Liammoù diavaez

* Michael Rymer war IMDB
# Michael Rose

Michael Rose, ganet d'an 11 a viz Gouere 1957, zo ur c'haner reggae eus Jamaika. Bet eo bet e penn ar strollad Black Uhuru, pa rae berzh. Kendalc'het en deus da soniñ ha d'ober berzh e-unan.
# Michael Sata

Michael Chilufya Sata (ganet d'ar 6 a viz Gouhere 1937 ha marvet d'an 28 a viz Here 2014) zo ur politikour eus Zambia, prezidant ar vro adalek an 23 a viz Gwengolo 2011 betek e varv.
E penn ar strollad politikel PF (Patriotic Front) e oa ha bet eo ministr e gouarnamant Frederick Chiluba er bloavezhioù 1990. Lakaat a reas e anv e dilennadeg prezidantel 2006 hag a gollas a-enep Levy Mwanawasa. Pa varvas hemañ e 2008 e voe aozet un dilennadeg evit envel ur prezidant da vont betek 2011. Trec'het e voe Sata gant Rupiah Banda.
Adlakaat a reas e anv e dilennadeg miz Gwengolo 2011. Trec'h e voe gant 43% eus ar mouezhioù, pa'c'h ae 36% anezhe gant Rupiah Banda.
g • ka • kePrezidanted Zambia :
* Kenneth Kaunda · Frederick Chiluba · Levy Mwanawasa · Rupiah Banda · Michael Sata
# Penngwenn

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Pengwenn pe Penngwenn zo un anv brezhonek:
* Penguen, e Sant-Kast, anv un draezhenn, ur park golf, hag al leti bras e-kichen
* Penn Gwenn, ur bier gwenn aozet er Vro-Vigoudenn.

## Lennegezh

Er werz Abad Plonevez, e Soniou Breiz Izel, e vez graet anv eus ur c'had penn-gwenn: war a seblant e oa ul lesanv roet d'ar mesaerezed, gant o c'hoefoù, hag a veze "chaseet" gant tudjentil.

## Notennoù

* ↑ https://web.archive.org/web/20090508021920/http://www.bierbreizh.info/fr_fr/brasserie_de_pouldreuzic/penn_gwenn.html
# Pennie Smith

Pennie Smith a zo ul luc'hskeudennerez bet ganet e Londrez (Rouantelezh-Unanet). Brudet eo a-drugarez d'he luc'hskeudennoù a denn da ved ar sonerezh rock. Luc'hskeudennoù e gwenn ha du a vez tapet ganti. Hiziv an deiz e vez o chom en un ti-gar dilezet, adoazet ganti (pa oa studierez) ha deuet da vezañ ur studio, e kornôg Londrez.
Smith az eas da skol-arzoù Twickenham e dibenn ar bloavezhioù 1960, hag eno e studias ar graferezh hag an arzoù-aker. Asambles gant ar c'hazetenner sonerezh Nick Kent ha Barney Bubbles e reas war-dro ar gelaouenn Friends etre 1969 ha 1972. E 1970 ec'h aozas golo ar bladenn Never Never Land evit ar strollad Pink Fairies. Unan eus a c'hefridioù kentañ kinniget dezhi a voe luc'hskeudenniñ Led Zeppelin e-pad un droiad aozet e 1970. Labourat a reas evel luc'hskeudennerez evit ar gelaouenn NME betek penn-kentañ ar bloavezhioù 1980.
Tro he deus bet Pennie Smith da luc'hskeudenniñ arzourien vrudetañ ar sonerezh rock, en o zouez : Led Zeppelin, The Rolling Stones, The Who, Iggy Pop, The Clash, The Jam, Siouxsie Sioux, Debbie Harry, U2, Morrissey, The Stone Roses, Primal Scream, Manic Street Preachers, Radiohead, Oasis pe c'hoazh The Strokes.
Ouzhpenn ar poltredoù he deus bet tro da luc'hskeudenniñ mareoù pouezus-tre en istor ar sonerezh rock e-keit ma heulie ar strolladoù pa roent sonadegoù er bed a-bezh. He luc'hskeudenn vrudetañ eo an hini a ziskouez Paul Simonon (The Clash) o tistruj e c'hitar boud war al leurenn e New York e-pad troiad 1979 ar strollad.$^,$ Al luc'hskeudenn-se a voe implijet da c'holo ar bladenn London Calling, ha lakaet eo bet da "Greatest Rock ‘n’ Roll Photograph of All-Time" (2002) gant kazetennerien Q magazine.
Oberennoù Pennie Smith a zo bet implijet evit skeudenniñ NME, goloioù pladennoù, danvez bruderezh ha levrioù. The Clash, Before and After, (1980) eo al levr savet ganti a zo bet gwerzhet ar muiañ.

## Notennoù

* ↑ Green, Johnny; Garry Barker [1997] (2003). A Riot of Our Own: Night and Day with The Clash, 3rd edition, London : Orion. 195–196 p.
* ↑ Sweeting, Adam. "Death or Glory". Uncut. Miz Here 2004. p.70.
* ↑ Judd, Terri. "One hundred timeless rock'n'roll moments, and the photographers who...". The Independent. 24 a viz Genver 2002.
* ↑ Smith, Pennie (1980). The Clash: Before and After. Boston : Little, Brown.

## Liammoù diavaez

* Pennie Smith e National Portrait Gallery
* Atersadennn Pennie Smith
# Penniliz Itron Varia Guadalupe (Mec'hiko)

Ur santual katolik dediet da Werc'hez Guadalupe eo Penniliz Itron Varia Guadalupe e Mec'hiko. War torgenn Tepeyac emañ, en delegación Gustavo A. Madero, e kêr Mexico.
Ar santual katolik pouezusañ en Amerika eo, hag unan eus ar re a vez gweladennet ar muiañ, gant 20 milion a birc'hirined bep bloaz, ha 9 milion anezhe war-dro an 12 a viz Kerzu, deiz ar Virgen de Guadalupe. Div iliz a vez gweladennet : Penniliz Nuestra Señora de Guadalupe hag Azeuldi Dasprenus ar C'hrist Roue.
Enni e weler toneg Juan Diego Cuauhtlatoatzin mar deo chomet moulet skeudenn ar Werc'hez goude dezhi en em ziskouez d'ar mesaer-se.

## Penniliz Nuestra Señora de Guadalupe

Anvet eo ivez Penniliz "Nevez" Itron Varia Guadalupe. Kentañ azeuldi ar santual eo. Savet e voe gant an tisavourien vec'hikan Pedro Ramírez Vázquez ha Gabriel Chávez de la Mora, d'an 12 a viz Here 1976, evit kemer lec'h ar benniliz kozh a oa o vont da fall en abeg d'an diazezoù re vlot evit ur savadur re bonner.

## Azeuldi Dasprenus ar C'hrist Roue

Ar benniliz kozh eo Templo Expiatorio a Cristo Rey, savet en XVIII$^{vet}$ kantved evel lec'h dediet da azeulerezh ar Virgen de Guadalupe, Gwerc'hez Guadalupe, hag e 1749 e voe anvet da iliz-chabistr.

## Skeudennoù

* Virgen de Guadalupe XVI$^{vet}$ kantved Penniliz Guadalupe, Mec'hiko
* An iliz-veur kozh
* Talbenn
* Basílica de Guadalupe vista desde la explanada
* Templo expiatorio de la Basílica de Guadalupe
* Gwerc'hez Guadalupe er penniliz nevez
* Templo Expiatorio a Cristo Rey
* Templo del Pocito Azeuldi ar Puñsig

## Liammoù diavaez

* Men emañ
* Sitio de la Insigne y Nacional Basílica de Guadalupe
* Sitio Oficial de la Arquidiócesis Primada de México
* Información del Arquitecto Gabriel Chávez de la Mora
* Imágenes de La Villa de Nuestra Señora de Guadalupe
a vo kavet e Wikimedia Commons.
# Penniliz Sant Mark

Penniliz Sant Mark pe Iliz-veur Sant Mark (en italianeg : Basilica Cattedrale di San Marco) eo brasañ iliz kêr Venezia, en Italia. Savet e voe en 828, hag adsavet goude un tan-gwall en 976.
# Penniliz San Vitale Ravenna

Penniliz Sant Vitale (italianeg: Basilica di San Vitale) a zo un iliz italian bet savet er VI$^{vet}$ kantved, lec'hiet e Ravenna, en Emilia-Romagna. Bez eo unan eus ar monumantoù heverkañ da geñver arz an Impalaeriezh Bizantion en Europa ar C'hornôg. Brudet eo evit un hollad mozaikennoù eus ar VI$^{vet}$ kantved.
Enskrivet eo bet gant monumantoù all eus ar gêr war listenn glad bedel an Unesco.
* Plan an iliz.
* Ur sell war lodenn uhelañ an iliz, e traoñ er c'hentañ plan tri frenestr uhel ar chapel.
* Tisaverez diabarz
* Ur sell adal ar bolz, an tisavezrezh a zo bizantiat, met darn ar c'hinkladur n'eo ket mui a orin.
* Ar chapel: al lodenn nemetañ chomet a orin eus mare Justinian Iañ.
* Lec'h kejañ etre ar chapelioù.
* Kinkladur maen-sant pinvidik, ha mozaikenn ouzh an traoñ.
# Penniliz Sant-Pêr

Penniliz Sant-Pêr (e latin Basilica Sancti Petri), San Pietro in Vaticano en italianeg (Sant-Pêr er Vatikan), eo savadur pennañ ar gatoligiezh. E Keoded ar Vatikan emañ, war ribl dehoù an Tiber. Soñjet ha savet dreist-holl gant Donato Bramante, Michelangelo, Carlo Maderno ha Gian Lorenzo Bernini, Penniliz Sant-Pêr a zo ar savadur brudetañ eus marevezh an azginivelezh hag ar brashañ iliz dre ar bed-holl. Hervez an hengoun katolik, Penniliz Sant-Pêr a zo lec'h bez Sant Pêr, penn abostoled Jezuz-Krist ha kentañ eskob Roma. A hervez e vefe bez Sant Pêr dres a-zindan peul pennañ ar penniliz. Dre-se, meur a bab a zo bet beziet e Penniliz Sant-Pêr abaoe deroù ar gristeniezh, ha bez e oa bet eus un iliz war al lec'h abaoe mare an impalaer roman Kustentin Iañ. Penn kentañ al labourioù war ar savadur, evit erlec'hiañ an iliz kozh savet e 400, a oa bet kroget d'an 18 a viz Ebrel 1506. Echuet e oa bet al labourioù d'an 18 a viz Du 1626.
Penniliz Sant-Pêr a zo brudet mat dre ma z'eo ul lec'h piric'hinañ kement hag ul lec'h oferenniñ. Eno e vez ingal ar pab o seveniñ oferennoù ha lidoù relijiel e-pad ar bloaz (oferenn Nedeleg, hini Pask...). Desachet e vez etre 15 000 betek 80 000 a dud, kement dirak ar benniliz evit war ar blasenn Sant Pêr.

## Istor
### An iliz diazez

Iliz kozh Sant Pêr a oa unan eus ar IV$^e$ kantved kroget da vezañ savet gant an impalaer roman Kustentin Iañ etre 319 ha 333.